**Ministru kabineta noteikumu projekta**

**„Latvijas Sporta muzeja nolikums”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  1) Valsts pārvaldes iekārtas likuma 16.panta pirmā daļa, Publisko aģentūru likuma pārejas noteikumu 2.punkts 2) Valsts sekretāru 2012.gada 28.jūnija sanāksmes (protokola Nr.26 52.§) protokollēmums.  |
| 2. | Pašreizējā situācija un problēmas |  2010.gada 1.janvārī stājās spēkā jaunais Publisko aģentūru likums, kurš būtiski maina valsts aģentūru finansēšanas kārtību. Saskaņā ar šī likuma 13.panta pirmo daļu valsts aģentūras budžetu veido tās ieņēmumi par sniegtajiem maksas pakalpojumiem, citi pašu ieņēmumi, dāvinājumi un ziedojumi, kā arī ārvalstu finanšu palīdzība. Lai gan saskaņā ar minētā likuma 13.panta otro daļu valsts pārvaldes uzdevumu izpildei valsts aģentūra var saņemt dotāciju no vispārējiem ieņēmumiem atbilstoši Likumam par budžetu un finanšu vadību, tomēr pēc būtības jaunais aģentūru finansēšanas modelis ir vērsts uz aģentūras darbības nodrošināšanu no ieņēmumi par sniegtajiem maksas pakalpojumiem. Publisko aģentūru likuma pārejas noteikumu 2.punkts nosaka pienākumu ministrijām izvērtēt valsts aģentūru darbības atbilstību jaunā likuma prasībām, kā arī nosaka pienākumu Ministru kabinets līdz 2013.gada 1.janvārim pieņemt lēmumu par attiecīgās aģentūras darbības turpināšanu, aģentūras likvidēšanu vai reorganizēšanu, ievērojot Valsts pārvaldes iekārtas likuma 15.pantā noteiktās prasības.  Ņemot vērā iepriekš minēto, ir nepieciešams veikt Latvijas Sporta muzeja (turpmāk arī – Muzejs) darbības izvērtējumu un apstiprināt jaunu nolikumu, jo pašreiz spēkā esošie Ministru kabineta 2005.gada 26.jūlija noteikumi Nr.559 „Valsts aģentūras „Latvijas Sporta muzejs” nolikums” (Latvijas Vēstnesis, 2005, 119.nr.) ir izdoti saskaņā ar spēku zaudējušā Publisko aģentūru likuma 8.panta trešo daļu un, atbilstoši jaunā Publisko aģentūra likuma pārejas noteikumu 5.punktam, ir piemērojami ne ilgāk kā līdz 2013.gada 1.janvārim.Publisko aģentūru likuma un tā pārejas noteikumu mērķis ir valsts aģentūru statusu saglabāt tikai tām aģentūrām, kuras darbojas uz saimnieciskā aprēķina principiem (*sk.* *likumprojekta „Publisko aģentūru likums” anotācijas I sadaļas 2.punkts*). Atbilstoši Publisko aģentūru likumam ir izšķiramas divas būtiskas aģentūras pazīmes:1) aģentūrai ir noteikta kompetence publisko maksas pakalpojumu sniegšanas jomā (likuma 4.panta pirmā daļa);2) aģentūras budžetu galvenokārt veido tās ieņēmumi par sniegtajiem maksas pakalpojumiem, citi pašu ieņēmumi, dāvinājumi un ziedojumi, kā arī ārvalstu finanšu palīdzība (likuma 13.panta pirmā daļa). Aģentūra var saņemt dotāciju no vispārējiem ieņēmumiem (likuma 13.panta otrā daļa), taču atbilstoši likuma mērķim šīs dotācijas īpatsvaram jābūt nelielam, aģentūrai ir jānodrošina sava darbība patstāvīgi. Muzejs ir vienīgais akreditētais sporta nozares valsts muzejs Latvijā, kas vāc, saglabā, pēta, eksponē un popularizē materiālās un nemateriālās liecības, kurām ir vēsturiska, zinātniska un memoriāla nozīme, kā arī ar tām saistītu informāciju par Latvijas sporta vēsturi, lai ieinteresētu un informētu sabiedrību par Latvijas sporta kultūrvēsturisko mantojumu un sportu kā aktīva un veselīga dzīvesveida pamatu. Izvērtējot Muzeja statusu un darbību, secināms, ka Muzejs neatbilst jaunā Publisko aģentūru likuma prasībām, jo Muzeja plānotie pašu ieņēmumi 2013.gadam (2`000 lati) veido tikai 3,9% no plānotā Muzeja budžeta (51`316 lati), attiecīgi Publisko aģentūru likumā noteikto prasību, ka lielāko daļu no aģentūras budžeta veido ieņēmumi no maksas pakalpojumu sniegšanas, Muzejs nevar izpildīt, tāpēc neatbilst Publisko aģentūru likumā paredzētajam aģentūras statusam un ir pārveidojams par tiešās pārvaldes iestādi.  Ievērojot minēto, Izglītības un zinātnes ministrija ir izstrādājusi Ministru kabineta noteikumu projektu „Latvijas Sporta muzeja nolikums” (turpmāk – Projekts). |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība |  Projekta mērķis ir mainīt publiskās aģentūras statusu Latvijas Sporta muzejam, pamatojoties uz Valsts pārvaldes iekārtas likuma 16.panta pirmo daļu izdodot jaunu tiešās pārvaldes iestādes nolikumu.Projektā tiek saglabātas iepriekšējās Muzeja funkcijas, uzdevumi un tiesības, atsevišķos gadījumos veicot redakcionālus precizējumus atbilstoši aktuālajai praksei attiecībā uz muzeju kā tiešās pārvaldes iestāžu nolikumos iekļautā mērķa, funkciju, uzdevumu un tiesību formulējumu, kā arī muzeju pārvaldes, finansēšanas un darbības pārskatu sniegšanas veidu un kārtību. Izstrādājot Projektu, precizēta specifiskā sporta nozares terminoloģija, termina„fiziskās kultūras un sporta vēsture” vietā lietojot terminu „sporta vēsture”, jo saskaņā ar Eiropas Sporta hartu ar vārdu „sports” apzīmē visu veidu fiziskās aktivitātes, kuras caur nejaušu vai organizētu piedalīšanos vērstas uz fiziskās un garīgās labsajūtas izteikšanu vai uzlabošanu, sociālo attiecību veidošanu vai rezultātu sasniegšanu jebkura līmeņa sacensībās. Ievērojot sporta nozares specifiku, kura paredz ļoti ciešu sadarbību ar nevalstiskajām sporta organizācijām (ievērojot Sporta likumā tām noteiktās tiesības), nepieciešams saglabāt Muzeja konsultatīvo padomi.  Ņemot vērā Valsts sekretāru 2012.gada 28.jūnija sanāksmes protokollēmumā (prot. Nr. 26, 52. §) noteikto, kā Projekta spēkā stāšanās datums noteikts 2013.gada 1.janvāris. Ar Projekta pieņemšanu tiks izpildīts Publisko aģentūru likuma pārejas noteikumu 2.punktā ietvertais Ministru kabinetam dotais uzdevums. |
| 5. | Projekta izstrādē iesaistītās institūcijas | Izglītības un zinātnes ministrija un Muzejs. |
| 6. | Iemesli, kādēļ netika nodrošināta sabiedrības līdzdalība | Projekta izstrādē sabiedrības līdzdalība netika nodrošināta, jo Projekta ietvaros netiek mainītas valsts pārvaldes funkcijas un uzdevumi, un to realizācijas modelis, kas skartu sabiedrības intereses, to iespējamo ierobežošanu vai paplašināšanu.  |
| 7. | Cita informācija | Projekts attiecas uz tūrisma, sporta un brīvā laika politiku, kā arī publiskās pārvaldes politiku.  |

Anotācijas II sadaļa – Projekts šo jomu neskar.

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2012.gads** | Turpmākie trīs gadi (tūkst. latu) |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012)gadu | Izmaiņas, salīdzinot ar kārtējo (2012)gadu | Izmaiņas, salīdzinot ar kārtējo (2012)gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projektā nav nepieciešams paredzēt iespējamo izdevumu segšanas avotu saistībā ar jaunās valsts pārvaldes iestādes izveidošanu, jo administratīvās izmaksas ir salīdzinoši nelielas un tiks segtas no esošajiem Muzeja budžeta līdzekļiem. |

|  |
| --- |
| IV.  Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību akta projekti | Ņemot vērā faktu, ka Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.9.apakšpunktā, uzskaitot Izglītības un zinātnes ministrijas padotībā esošās iestādes, minēta valsts aģentūra „Latvijas Sporta muzejs”, būs nepieciešams izdarīt grozījumus, izsakot 24.9.apakšpunktu šādā redakcijā – „24.9. Latvijas Sporta muzejs”. Attiecīgu Ministru kabineta noteikumu projektu izstrādās Izglītības un zinātnes ministrija vienlaikus ar citu grozījumu veikšanu Izglītības un zinātnes ministrijas nolikumā. |
| 2. | Cita informācija | Projekta pieņemšanas gadījumā spēku zaudēs Ministru kabineta 2005.gada 26.jūlija noteikumi Nr.559 „Valsts aģentūras „Latvijas Sporta muzejs” nolikums”. |

Anotācijas V – VI sadaļa – Projekts šīs jomas neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izglītības un zinātnes ministrija un Muzejs. |
| 2. | Projekta izpildes ietekme uz pārvaldes funkcijām  | Latvijas Sporta muzejam tiks likvidēts aģentūras statuss, saglabājot tiešās pārvaldes iestādes statusu. Esošās pārvaldes funkcijas nemainīsies.Izglītības un zinātnes ministrija arī turpmāk īstenos Latvijas Sporta muzeja padotību. Padotība turpmāk tiks īstenota pakļautības formā (iepriekš – pārraudzības formā), līdz ar to ministrijai būs plašākas pilnvaras padotības īstenošanā.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Labklājības ministre,

izglītības un zinātnes ministra

pienākumu izpildītāja I.Viņķele

Vizē:

Valsts sekretāra vietniece­ –

Struktūrfondu un starptautisko finanšu instrumentu

departamenta direktore,

valsts sekretāra pienākumu izpildītāja L. Sīka

05.12.2012. 15:46

1320

A.Mičule

67047928, anda.micule@izm.gov.lv

E.Severs

67047935, edgars.severs@izm.gov.lv